als_Latn dik_Latn sag_Latn
(konica.al)- Braziliani Ronaldinho mund të kishte pasur një karrierë tjetër futbollistike, më të mirë apo më të keqe, kjo do të mbetej për t’u parë. Ish-sulmuesi ka zbuluar se ka qenë afër transferimit te Manchester United, kur atëherë drejtohej nga Alex Ferguson. Në vitin 2003, sa ishte pjesë e Paris Saint-Germain, Ronaldinho kishte ofertë që të transferohet te Manchester Untied. Por, ai vendosi t’i bashkohej Barcelonës, ku arriti shumë suksese.
“Kur po largohesha nga PSG dhe para se të shkoja në Barcelonë, kam pasur një ofertë shumë të mirë për të shkuar te Manchester United. Është një klub i madh dhe çdo lojtar do të dëshironte të luajë për një klub të madh. Por, unë mendoj se kam zgjedhur klubin e duhur, FC Barcelonën. Unë nuk kam asnjë keqardhje, pasi kam arritur qëllimet e mia”, – ka deklaruar Ronaldinho. Gjithsesi, edhe Manchester United në ato vite fitoi shumë trofe.
als_Latn als_Latn